Diari Oficial de la Generalitat Valenciana


Sumari del DOGV 4098, del 02-10-2001 (2001/9098)

Informació pública de l'aprovació de les bases per a cobrir en propietat una plaça de treballador/a social.
-----------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9098


Data del document
:   11-09-2001

Organisme emissor
:   Ajuntament de Sollana

Tipus de document
:   Convocatòria

Descriptors 

:   * Sollana
    * administració local
    * treballador social
    * concurs administratiu

Informació pública de l'aprovació de les bases per a cobrir en propietat una plaça de treballador/a social. [2001/S9098]
  
La Comissió de Govern, en sessió de 14 de desembre de 2000, va aprovar les bases per a cobrir en propietat una plaça de treballador/a social, que es reproduïxen a continuació:
  
Bases que han de regir en la convocatòria per a cobrir en propietat una plaça de diplomat/a en treball social, assistent social, vacant en la plantilla de personal i inclosa en l'oferta d'ocupació pública de 2000 per mitjà del sistema de concurs oposició lliure.
  
Primera. Objecte de la convocatòria
  
1. Aquesta convocatòria té per objecte la provisió en propietat, per mitjà del sistema de concurs oposició lliure, d'una plaça de diplomat/a en treball social, assistent/a o treballador/a social. L'esmentada plaça s'enquadra en el grup B dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, pertanyent a l'escala d'administració especial, subescala tècnica, classe tècnic mitjà, i inclosa en l'oferta d'ocupació públic per a l'exercici econòmic de 2000. La plaça es troba dotada amb les retribucions corresponents al grup assenyalat, dues pagues extraordinàries, nivell de complement de destí, complement específic i la resta d'emoluments que li estiguen assignats, de conformitat amb la legislació en vigor i que figuren en el pressupost municipal vigent.
  
2. L'aspirant que resulte nomenat per a esta plaça quedarà sotmés, des del moment de la seua presa de possessió, al règim d'incompatibilitats vigent i no podrà alternar l'exercici d'aquesta amb qualsevol altra plaça, càrrec o ocupació remunerada amb fons del propi ajuntament, estat, entitats o corporacions locals, administració autonòmica, empreses que tinguen caràcter oficial o relació amb els dits organismes, encara que el sou tinga caràcter de gratificació o emoluments de qualsevol classe. Conforme a la legislació vigent tampoc no podrà exercir qualsevol altra activitat lucrativa o no, que a judici de la corporació siga incompatible amb les funcions encomanades al lloc de treball, la declaració de compatibilitat exigirà exprés pronunciament del ple de la corporació.
  
3. Aquestes bases es publicaran íntegres en el Butlletí Oficial de la Província de València i en extracte en el Diari Oficial de la Generalitat Valenciana.
  
4. L'anunci de la convocatòria i extracte d'aquestes bases es publicarà en el Boletín Oficial del Estado. Els successius anuncis es publicaran únicament en el Butlletí Oficial de la Província de València i tauler d'edictes de la casa consistorial.
  
Segona. De les condicions dels aspirants
  
2. Els aspirants hauran de reunir els següents requisits:
  
1. Per a prendre part en les proves selectives serà necessari:
  
a) Posseir la nacionalitat espanyola o d'alguns dels estats membres de la Unió Europea, en els termes de la Llei 17/1993, de 23 de desembre.
  
b) Tindre complits divuit anys.
  
c) Estar en possessió del títol de diplomat/a en treball social, o d'assistent social, o en condicions d'obtindre'l en la data en què acabe el termini de presentació d'instàncies.
  
d) No patir cap malaltia o defecte físic o psíquic que impedisca el normal acompliment de les seues funcions.
  
Els qui reunisquen la condició de minusvàlids hauran d'acreditar l'aptitud per a l'exercici de les funcions corresponents a la plaça objecte de la present convocatòria per mitjà de dictamen, expedit amb posterioritat a la publicació de la convocatòria, per un equip multiprofesional competent, conforme al que establix l'article 38.3 de la Llei 13/1982, de 7 d'abril. En un altre cas no seran admesos a les proves selectives.
  
e) No haver sigut separat per mitjà d'expedient disciplinari del servici de qualsevol administració pública ni trobar-se inhabilitat per a l'exercici de les funcions públiques.
  
Tercera. De les instàncies
  
1. Les instàncies sol·licitant prendre part en les presents proves selectives es dirigiran a l'alcalde president de l'Ajuntament de Sollana, i es podrà utilitzar el model d'instància que figura en l'annex I i que serà facilitat als interessats en l'Oficina d'Informació i Registre de l'Ajuntament, i a la que s'adjuntaran els mèrits de possible valoració en la fase de concurs; aquests hauran de presentar-se en sobre tancat, i es tindrà en compte a efectes de valoració únicament els documents originals o còpies degudament confrontades.
  
2. La presentació d'instàncies haurà d'efectuar-se en el Registre General de l'Ajuntament de Sollana o en qualsevol de les formes previstes en l'article 38 dels de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú durant el termini de 20 dies hàbils, comptadors a partir de l'endemà de la publicació d'aquesta convocatòria en el Boletín Oficial del Estado.
  
3. Els drets d'examen es fixen en 2.500 pessetes o 15,03 euros.
  
Quarta. De l'admissió dels aspirants
  
1. Per a ser admés a aquestes proves selectives bastarà que els aspirants manifesten en les seues instàncies que reunixen totes i cada una de les condicions exigides en la base segona, referides a la data d'expiració del termini de presentació d'instàncies.
  
2. Finalitzat aquest, per resolució d'Alcaldia, s'aprovarà la llista d'aspirants admesos i exclosos, que es farà pública per mitjà de la seua inserció en el Butlletí Oficial de la Província de València i en el tauler d'edictes de la casa consistorial, i es concedirà un termini de 10 dies per a esmena d'errors.
  
3. La publicació de la dita resolució serà determinant a efectes de possibles impugnacions o recursos.
  
4. Les reclamacions, si hi hagueren, seran acceptades o rebutjades en la resolució que aprova la llista definitiva, que també es farà pública. No obstant això, i en el cas que no es presenten reclamacions, la llista provisional d'aspirants admesos i exclosos s'entendrà elevada a definitiva sense necessitat de nova publicació.
  
5. Els errors de fet podran esmenar-se en qualsevol moment d'ofici o a instància dels interessats.
  
Cinquena. Dels altres tràmits previs a la celebració de les proves i del tribunal qualificador
  
1. En la resolució en què s'aprove la llista d'aspirants admesos i exclosos es fixarà la composició del tribunal qualificador, el lloc, data i hora de celebració del primer exercici de la fase d'oposició.
  
2. De conformitat amb el que disposa la legislació vigent, el tribunal es constituirà de la següent forma, actuant tots els seus membres amb veu i vot:
  
a) President: el de la corporació o regidor en qui delegue.
  
b) Secretari: el de la corporació o funcionari en qui delegue.
  
c) Vocals:
  
- Dos representants del personal: el delegat de personal i un representant de les organitzacions sindicals més representatives.
  
- Un tècnic municipal designat pel president de la corporació.
  
- Un representant del Consell de la Comunitat Valenciana, designat per la Conselleria de Justícia i Administracions Públiques.
  
- Un representant del professorat oficial designat per l'Institut Valencià d'Administració Pública.
  
- Un/a regidor/a de cada grup polític, designat per cadascun d'aquests, que ho serà en torn rotatiu per a cada una de les convocatòries, a excepció del grup polític a qui pertanga el president del respectiu tribunal qualificador, que haurà de disposar, almenys, de titulació acadèmica equivalent a la de la plaça a proveir.
  
Cas de no poder efectuar-se el nomenament d'algun o alguns dels vocals, per mancar de la titulació exigida, podrà substituir-se per la designació de membre del Col·legi Professional de Diplomats en Treball Social o de funcionari de la mateixa categoria que la de la plaça objecte de convocatòria, al servici d'altres entitats locals.
  
3. La resolució per la qual es designen els membres del tribunal inclourà els respectius suplents i, conforme a allò que s'ha assenyalat, es publicarà en el Butlletí Oficial de la Província de València i en el tauler d'edictes, a efectes de poder promoure's la recusació prevista en l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb els supòsits que contempla l'article 28 del mateix text legal. Igualment els que incorregueren en causa d'abstenció hauran de comunicar-ho a l'autoritat que els haguera designat.
  
4. Per a fer efectiu el dret a usar el valencià i en compliment de l'ordre de 17 de juliol de 1989 de la Conselleria d'Administració Pública de la Generalitat Valenciana, es fa constar expressament la possibilitat de realitzar les proves que integren aquest concurs oposició en valencià..
  
5. El tribunal no podrà constituir-se sense l'assistència, com a mínim, de la meitat dels seus membres, titulars o suplents indistintament.
  
6. En la composició del tribunal es vetlarà pel compliment del principi d'especialitat, de tal forma que almenys la meitat més un dels seus membres haurà de posseir una titulació corresponent a la mateixa àrea de coneixement que l'exigida per a l'ingrés i la totalitat dels mateixos igual o superior nivell acadèmic.
  
7. A efectes del que estableix l'annex IV del Reial Decret 263/1988, de 4 de març, el tribunal que actue en esta prova selectiva tindrà la categoria tercera de les recollides en aquest.
  
Sisena. Del calendari de les proves i ordre d'actuació
  
1. Conforme al que indica l'apartat primer de la base cinquena, el calendari de celebració de proves es farà públic.
  
2. Una vegada començades les proves selectives, únicament es publicaran en el tauler d'edictes de la casa consistorial i en els locals on s'hagen celebrat les anteriors proves els preceptius anuncis respecte del lloc i hora on hagen de celebrar-se la resta. Aquests anuncis hauran de publicar-se com a mínim amb 12 hores d'antelació quan es tracte del mateix exercici i de 48 quan es tracte d'un nou exercici.
  
3. L'ordre d'actuació dels aspirants en aquells exercicis que no puguen realitzar-se conjuntament serà l'alfabètic, i començarà per l'aspirant la lletra del qual comence per la que resulte del sorteig públic que se celebrarà l'endemà hàbil, no dissabte, a què finalitze el termini de presentació d'instàncies, a les 12 hores en el saló de sessions de la casa consistorial de Sollana.
  
4. Els aspirants seran convocats per a cada exercici en crida única. Excepte casos de força major degudament justificats i apreciats amb absoluta llibertat de criteris pel tribunal, la no-presentació dels aspirants a qualsevol dels exercicis obligatoris en el moment de ser anomenats determinarà automàticament el decaïment del seu dret a participar en el mateix exercici i en els successius, quedant exclosos, en conseqüència, del procediment selectiu.
  
5. El tribunal podrà requerir als aspirants en qualsevol moment que acrediten la seua personalitat, i amb aquesta finalitat hauran d'anar proveïts del document nacional d'identitat.
  
Setena. Del contingut del procediment selectiu
  
1. Fase de concurs (fins a un màxim de 10 punts).
  
Amb anterioritat a la fase d'oposició el tribunal procedirà a la valoració dels mèrits al·legats pels aspirants, d'acord amb el barem següent:
  
7.1 Per serveis prestats (fins a 4,5 punts).
  
Per haver treballat, amb vincle funcionarial o laboral, com a diplomat/a en treball social, assistent social, en serveis socials generals, en l'administració a raó de 0,1 punts per mes.
  
7.2. Per mèrits acadèmics i de formació (fins a un màxim de 2,5 punts):
  
Per haver participat com a alumne/a en cursos de formació i perfeccionament relacionats amb tasques pròpies de treballador social:
  
La valoració de cada curs es realitzarà d'acord amb la següent escala:
  
a) De 100 o més hores: 0,75 punts
  
b) De 60 o més hores: 0,50 punts
  
c) De 30 o més hores: 0,25 punts
  
d) De 15 o més hores: 0,10 punts
  
Només es valoraran aquests cursos si van ser convocats o organitzats per la universitat, organismes oficials, instituts o escoles oficials de funcionaris, o altres entitats sempre que en aquest últim cas hagueren sigut homologats. Així mateix, es valoraran els cursos de formació contínua dins de l'Acord Nacional de Formació Contínua en Administracions Públiques en qualsevol de les seues edicions.
  
Aquelles activitats de naturalesa diferent dels cursos, tals com jornades, meses rodones, trobades, debats o anàlogues, no podran ser objecte de valoració en aquest apartat, per correspondre-li el d'altres mèrits. Els seminaris només es valoraran si s'acredita que tenen la mateixa naturalesa i metodologia que els cursos.
  
7.3. Coneixement del valencià (fins a un màxim d'1 punt).
  
Aquest coneixement es valorarà fins a un màxim d'1 punt, sempre que s'acredite que està en possessió del pertinent certificat o homologació expedits per la Junta Qualificadora de Coneiximents del València, d'acord amb la següent escala:
  
Coneixement oral: 0,25 punts
  
Coneixement elemental: 0,50 punts
  
Coneixement grau mitjà: 0,75 punts
  
Coneixement grau superio: 1,00 punts
  
7.4. Mèrits per docència (fins a un màxim d'1 punt).
  
Per impartició de classes en els cursos de formació específica i inherent a la naturalesa de la plaça convocada en funció del nombre d'hores impartides seguint la següent escala, fins a un màxim d'1 punt:
  
a) De 100 o més hores: 1 punt
  
b) De 75 o més hores: 0,60 punt
  
c) De 50 o més hores: 0,40punts
  
d) De 25 o més hores: 0,25 punts
  
e) De 15 o més hores: 0,10 punts
  
Només es valoraran aquests cursos si foren convocats o organitzats per la universitat, organismes oficials, instituts o escoles oficials de funcionaris, o altres entitats sempre que en aquest últim cas hagueren sigut homologats per l'Institut Valencià d'Administració Pública. Així mateix, es valoraran els cursos de formació contínua dins de l'Acord Nacional de Formació Contínua en Administracions Públiques en qualsevol de les seues edicions.
  
- Com supervisor/a de pràctiques de camp d'alumnes de l'Escola Universitària de Treball Social, a raó de 0,05 punts per alumne.
  
7.5. Altres mèrits (fins a un màxim d'1 punt).
  
- Per haver participat en l'organització de jornades d'àmbit dels serveis socials.
  
- Per haver realitzat treballs d'investigació i/o publicacions relacionats amb la matèria.
  
- Per haver participat com a alumne o ponent en jornades, seminaris, o semblants, que no tinguen la consideració de cursos de formació o perfeccionament, o que no es troben homologats o validats.
  
Els mèrits al·legats i justificats seran valorats discrecionalment pel tribunal qualificador, i se seguirà en tot cas el mateix criteri per a la totalitat dels aspirants presentats.
  
2. Fase d'oposició
  
7.1 Les proves selectives constaran dels exercicis següents:
  
Primer exercici. Escrit, obligatori i eliminatori per a tots els aspirants.
  
Consistirà a contestar per escrit, durant un temps màxim d'una hora i mitja (90 minuts), un tema extret a l'atzar dels relacionats en l'annex II (matèries comunes) del temari adjunt.
  
Segon exercici. Escrit, obligatori i eliminatori per a tots els aspirants que hagen superat el primer exercici.
  
Consistirà a desenvolupar per escrit, en un temps màxim de tres hores, dos temes d'entre tres, extrets a l'atzar, de l'annex III (matèries específiques) del temari adjunt.
  
Tercer exercici. Escrit, obligatori i eliminatori per als aspirants que hagen superat els exercicis precedents.
  
Consistirà en la realització d'una prova pràctica determinada pel tribunal immediatament abans del seu començament, amb la duració màxima que assenyale el mateix per al seu adequat desenvolupament, i que versarà sobre les diverses tasques pròpies de la plaça la provisió de les quals es pretén, relatiu a qualsevol o diversos dels temes que figuren en l'annex III.
  
Quart exercici. Voluntari.
  
Consistirà en la celebració d'una entrevista davant el tribunal, el qual podrà obtindre de l'aspirant la informació necessària per a la valoració de les seues experiències i coneixements relacionats amb les tasques a exercir.
  
En l'entrevista es valoraran i comprovaran els coneixements referits al lloc de treball objecte de la present convocatòria, així com l'aptitud, l'eficàcia i l'experiència professional de les persones que hagen superat les proves eliminatòries, i totes les circumstàncies que calguen per a un millor desenvolupament de les funcions i totes aquelles qüestions que l'aspirant considere d'interés o importància.
  
Vuitena. De la qualificació dels exercicis
  
1. El tribunal procedirà a la valoració dels mèrits al·legats pels aspirants conforme al barem que es fixa en la base sisena.
  
2. La documentació que aporten els aspirants relativa als mèrits al·legats podrà ser original o fotocòpia degudament confrontada.
  
3. Els exercicis primer a tercer, de caràcter obligatori i eliminatori, es qualificaran entre 0 i 10 punts, sent eliminats aquells aspirants que no aconseguisquen la puntuació mínima de 5 punts.
  
4. La qualificació final vindrà determinada per la suma de les puntuacions obtingudes, tant en la fase de mèrits com en la d'oposició.
  
Novena. De la relació d'aprovats, proposta i presentació de documents
  
1. Finalitzada la fase d'oposició i sumada la puntuació obtinguda per cadascun dels aspirants a la de la fase de concurs, el tribunal qualificador publicarà la relació d'aprovats per orde de puntuació, elevant a l'Alcaldia Presidència la proposta de nomenament pertinent.
  
2. A l'alcalde president li correspon el nomenament de l'aspirant proposat.
  
3. La resolució del tribunal vincularà a l'administració sense perjudici que aquesta, de conformitat amb la legislació vigent, puga procedir a la seua revisió.
  
4. L'aspirant proposat presentarà en la Secretaria de l'Ajuntament ?Departament de Personal-, en el termini de 20 dies hàbils a partir de l'endemà en què es faça pública la proposta, els documents que acrediten complir els requisits exigits en la base segona.
  
5. L'aspirant proposat en el cas que tinga la condició de funcionari públic estarà exempt de justificar documentalment les condicions i requisits ja demostrats per a obtindre l'anterior nomenament.
  
6. Qui en el termini assenyalat en l'apartat quart i, excepte casos de força major, no presentara la documentació, no podrà ser nomenat, i quedaran anul·lades totes les actuacions del tribunal respecte d'això i això sense perjuí de les responsabilitats que pogueren derivar-se per falsedat en la seua instància.
  
Deu. Del nomenament
  
1. Complits els tràmits assenyalats es procedirà al nomenament dels aspirants proposats, que hauran de prendre possessió en termini no superior a 30 dies, comptadors a partir de l'endemà a què li siga notificada la proposta de nomenament.
  
Onze. De les incidències
  
1. El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.
  
Dotze. De la normativa aplicable i recursos
  
1. La present convocatòria, en allò no previst en les bases es regirà pel Reial Decret Legislatiu 781/1986, de 18 d'abril, Llei 7/1985, de 2 d'abril, Llei de la Funció Pública Valenciana i la resta de disposicions legals, estatals i autonòmiques vigents, referides al personal al servei de l'administració pública.
  
2. Contra aquesta convocatòria i quants actes administratius definitius es deriven de la mateixa podran els interessats interposar els recursos oportuns en els casos i en la forma prevista en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Annex I
  
(Model d'instància)
  
El senyor...., veí d?., amb domicili a?.. (lloc, nombre, carrer i plaça), amb document oficial d'identitat,
  
Exposa:
  
Que, assabentat del procediment convocat per l'Ajuntament de Sollana per a cobrir en propietat una plaça d'assistent/a o treballador/a social, diplomat/a en treball social (corresponent a l'oferta d'ocupació públic per al 2000, manifesta que,
  
a) Que reunix tots i cadascun dels requisits exigits en la convocatòria.
  
b) Que es compromet a aportar en el seu dia la documentació exigida en les bases de la convocatòria.
  
Per això, sol·licita:
  
Ser admés al concurs oposició lliure convocat per a cobrir en propietat una plaça d'assistent/a o treballador/a social, diplomat/a en treball social, vacant en la plantilla de personal funcionari del Ajuntament de Sollana.
  
Sollana, d de 2001
  
Il·lustríssim senyor alcalde president
  
Ajuntament de Sollana
  
Annex II
  
Temari: matèries comunes.
  
1. La Constitució Espanyola. Estructura i principis generals. Drets i deures fonamentals dels espanyols.
  
2. La Corona. Les Corts Generals.
  
3. El Govern i l'administració de l'estat.
  
4. El poder judicial.
  
5. Organització territorial de l'estat. Els estatuts d'autonomia, el seu significat.
  
6. Fonts del dret públic. La llei: les seues classes. El reglament: les seues classes. Altres fonts del dret administratiu.
  
7. Principis generals del procediment administratiu. Normes reguladores.
  
8. Els recursos administratius. Classes: recurs d'alçada i potestatiu de reposició. El recurs contenciós administratiu.
  
9. Règim local espanyol: Principis constitucionals. Autonomia municipal i tutela. La província en el règim local. Organització provincial.
  
10. El municipi. El terme municipal. La població. L'empadronament. Organització municipal i règim jurídic.
  
11. Personal al servei de les entitats locals. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
12. Les formes d'activitat de les entitats locals. La intervenció administrativa en l'activitat privada. El servei públic en l'esfera local.
  
Annex III
  
Temari: matèries específiques.
  
Tema 1. Llei de Serveis Socials de la Comunitat Valenciana (Llei 5/1997, de 25 de juny).
  
Tema 2. Pla d'Integració Social de la Comunitat Valenciana.
  
Tema 3. Treball social a Espanya. Etapes. Procés històric.
  
Tema 4. Consell valencià de la dona.
  
Tema 5. El treballador social en el centre municipal de Serveis Socials.
  
Tema 6. Emergència social. Modalitats, normativa aplicable i criteris de gestió en el municipi.
  
Tema 7. Acció voluntària. Iniciativa social.
  
Tema 8. Prestacions econòmiques en l'acció social.
  
Tema 9. Servei municipal d'ajuda domiciliària. Normativa, característiques, nivells d'atenció, organització i aplicació del programa.
  
Tema 10. Grups específics de dones. Serveis socials i dona.
  
Tema 11. Dona i maltractaments. Trets psicosociològics d'aquesta problemàtica.
  
Tema 12. Tipologia de recursos per a drogodependents.
  
Tema 13. Serveis socials generals. Característiques.
  
Tema 14. Treball social en famílies.
  
Tema 15. Serveis socials en infància. El menor marginat. La Llei 7/1994, de 5 de desembre, de la Generalitat Valenciana, de la infància, i disposicions complementàries i concordants.
  
Tema 16. Serveis socials i tercera edat. Característiques, necessitats i problemàtiques principals en el municipi.
  
Tema 17. Intervenció social municipal. Tipus, modalitats i nivells.
  
Tema 18. Necessitats socials. Necessitats humanes.
  
Tema 19. Les famílies davant de la malaltia d'Alzheimer.
  
Tema 20. Consell Municipal de Benestar Social. Competències, composició i règim de funcionament.
  
Tema 21. Marginació social i desigualtat.
  
Tema 22. Acolliment familiar de menors. Nivell d'aplicació del mateix en el municipi. Competències dels equips socials de base en l'acolliment familiar temporal.
  
Tema 23. El mètode en treball social.
  
Tema 24. Serveis socials i disminuïts. Aportacions des del treball social.
  
Tema 25. Pla, programa i projecte. Aplicació al treball social.
  
Tema 26. Prestacions no contributives.
  
Tema 27. Prevenció del consum de drogues en el medi escolar.
  
Tema 28. Prevenció de les problemàtiques socials des del centre municipal de serveis socials.
  
Tema 29. Serveis socials especialitzats.
  
Tema 30. Competències municipals en matèria d'acció social: organització municipal dels serveis socials.
  
Tema 31. L'entrevista. Tipus i aplicació als serveis socials.
  
Tema 32. Drogodependències. Criteris, modalitats i recursos. Llei 3/1997, de la Generalitat Valenciana, de Drogodependències i altres Trastorns Addictius, i disposicions complementàries.
  
Tema 33. Ajuda econòmica per a l'atenció d'ancians/as des de l'àmbit familiar. Grau d'aplicació al municipi.
  
Tema 34. Sistemes de protecció social.
  
Tema 35. Teleassistència domiciliària.
  
Tema 36. Tècniques d'intervenció al mig obert amb menors infractors.
  
Tema 37. Servei d'informació en el municipi. Contingut i criteris d'organització.
  
Tema 38. Ordre per la qual es regulen i convoquen ajudes per al bono-residència de la tercera edat. Grau d'aplicació al municipi.
  
Tema 39. Problemàtica de la infecció per VIH/SIDA.
  
Tema 40. Instruments de registre i arxiu de documents. Aplicació en el centre municipal de serveis socials.
  
Tema 41. Els recursos socials: formals i informals.
  
Tema 42. Informe i fitxa social.
  
Tema 43. Targetes solidàries per a immigrants. La intervenció dels serveis socials municipals.
  
Tema 44. Recursos existents per a persones majors.
  
Tema 45. Malalts mentals crònics i serveis socials. Principals necessitats i recursos.
  
Tema 46. Factors de risc associats al consum de drogues, factors que afavorixen el consum.
  
Tema 47. Trets psicosocials del col·lectiu gità.
  
Tema 48. Consell Valencià de Benestar Social.
  
Cosa que es publica perquè se'n prenga coneixement, d'acord amb el que establix l'article 97 de la Llei 7/1985, de 2 d'abril. Aquestes bases podran ser impugnades en la forma i terminis establides legalment.